1171



1171 (MCLXXI) a fost un an al calendarului iulian.

Evenimente 
 20 ianuarie: Odată cu moartea cneazului Gleb, Kievul este dăruit de către Andrei Bogoliubski lui Roman Rostislavici din Smolensk.
 14 februarie: Întrevedere între regele Ludovic al VII-lea al Franței și împăratul Frederic Barbarossa la Maxey-sur-Vaise; sunt împărțite teritoriile din Brabancon.
 12 martie: Împăratul Manuel I Comnen ia măsura arestării tuturor venețienilor aflați în Imperiul bizantin și a confiscării tuturor bunurilor acestora; Veneția este nevoită să își reorienteze traficul comercial către Orientul latin și islamic, unde pozițiile sale sunt mai slabe decât cele ale rivalilor din Genova și Pisa; totodată, statul venețian pregătește o puternică flotă de 100 de galere și 20 de vase pentru a ataca Imperiul bizantin; ca urmare a unei epidemii de ciumă, expediția se încheie cu un dezastru pentru Veneția.
 4 mai: Regele Henric al II-lea al Angliei invadează Irlanda, cu sprijinul urmașilor regelui din Leinster, Diarmait MacMurrough, care îi promit regelui Angliei porturile Dublin, Waterford și Wexford și îi recunosc suzeranitatea.
 15 septembrie: La moartea califului Al-Adid, califatul fatimid este abolit de către Saladin, care restaurează dominația sunniților în Egipt și a califului din Bagdad; Saladin se proclamă sultan și întemeiază dinastia Ayyubizilor; de asemenea, califul din Bagdad acordă lui Nur ad-Din învestitura pentru Siria și Egipt.
 18 octombrie: Regele Henric al II-lea al Angliei debarcă la Waterford, după care trupele anglo-normande efectuează un marș către Dublin, pe care reușesc să îl cucerească.

Nedatate 
 octombrie: Regele Alfonso al II-lea al Aragonului cucerește Caspe și Teruel de la mauri.
 Ca urmare a căderii dinastiei fatimide, conducătorul sectei  asasinilor, Rachid ad-Din Sinan trimite un mesaj regelui Amalric I al Ierusalimului, prin care îl anunță asupra disponibilității sale de a se converti la creștinism împreună cu partizanii săi; stăpâni asupra numeroase fortărețe și așezări în Siria centrală, asasinii sperau astfel să evite impozitul impus non-creștinilor de către cruciați.
 La solicitarea abatelui de Cluny, regele Ludovic al VII-lea al Franței intervine în Burgundia.
Ștefan Nemanja rămâne singurul conducător al statului sârb.

Arte, științe, literatură și filozofie 
 Este construită catedrala San Sabino din Bari, în Apulia.
 Este întemeiată prima bancă din Europa, la Veneția, specializată în operațiunile de schimb și de credit; motivul îl constituie obținerea de împrumuturi pentru campania împotriva Bizanțului.

Înscăunări 
 3 aprilie: Eudes de Saint-Amand, mare maestru al Ordinului templierilor.

Nașteri 
 15 august: Alfonso al IX-lea, rege al Leonului (d. 1230)
 Balduin I, conte de Flandra și primul împărat latin de Constantinopol (d. 1205)
 Otto I de Burgundia (d. 1200)

Decese 
 1 ianuarie: Diarmait MacMurrough, rege irlandez în Leinster (n. 1110) (n. ?)
 20 ianuarie: Gleb, mare cneaz (prinț) de Kiev (n. ?)
 20 februarie: Conan al IV-lea, duce de Bretagne (n. 1138)
 3 aprilie: Philippe de Milly, mare maestru al Ordinului templierilor (n. ?)
 15 septembrie: Al-Adid, ultimul calif fatimid din Egipt (n. ?)
 8 noiembrie: Balduin al IV-lea, conte de Hainaut (n. 1108)
 Hacard de Saint-Victor, teolog și filosof francez (n. ?)
 Yesugei Baghatur, han mongol, tatăl lui Temüjin (Genghis Khan), (n. 1134)

Vezi și 
 Listă de conducători de stat din 1171

1171